ரூ 15 மில்லியன்கள் / 1.51 கோடிகள் கையாடல் பற்றிய புகார்: குல்பர்கா சொசைடி வீடுகளில் இருந்தவர்கள் மற்றும் 2002 கலவரத்தில் பாதிக்கப் பட்டவர்கள், அயல்நாடுகளில் இருந்து தமக்கு அளிக்கப் பட்ட நன்கொடைப் பணமான ரூ 15 மில்லியன்கள் / 1.51 கோடிகளை, தீஸ்தா செதல்வாதே தமக்குக் கொடுக்காமல் கையாடி விட்டார் என்று ஜனவரி 5. 2014ல் போலீஸாரிடம் புகார் கொடுத்தனர்[1]. குறிப்பாக அப்பகுதியைச் சேர்ந்த பெரோஸ்கான் சைத்கான் பதான் [Firozkhan Saidkhan Pathan] என்பவர் 2013லேயே புகார் கொடுத்துள்ளார். நீதி மற்றும் அமைதிக்கான சங்கம் [the Citizens for Justice and Peace] பெயரில் ரூ, 63 லட்சங்கள் மற்றும் சபரங் டிரஸ்ட் பெயரில் [Sabrang Trust] ரூ. 88 லட்சங்களும் வசூல் செய்யப்பட்டன[2]. முதலில் அப்பணத்தை வைத்துக் கொண்டு அவர்களுக்கு வீடுகள் கட்டிக் கொடுப்பதாக இருந்தது, ஆனால், பிறகு அத்திட்டம் கைவிடப்பட்டது. பிறகு “2002 கலவரத்தை” விளக்கும் வகையில் அருங்காட்சியகம் அமைப்போம் என்றார்கள். ஆனால், அது இந்து-முஸ்லிம் ஒற்றுமையை அதிகமாக்கும் என்று முஸ்லிம்களே எதிர்த்ததால் அத்திட்டமும் கைவிடப் பட்டது. ஆனால், தங்களது பெயரில் வசூலித்தப் பணத்தை அவரே வைத்துக் கொண்டுவிட்டார் என்பது தான் குல்பர்கா சொசைடிவாசிகளின் புகார். புகாரின் மீது முதல் போலீஸாரால் தகவல் அறிக்கை தாக்கல் செய்யப்பட்டது.